钦定古今图书集成/理学汇编/学行典/第184卷 > 萧放
## 钦定古今图书集成/理学汇编/学行典/第184卷 > 萧放

按《北齐书萧放传》：“放字希逸，随父祗至邺。祗卒，放居
丧以孝闻。所居庐室前有二慈乌来集，各据一树为
巢，自午以前，驯庭饮啄，午后更不下树。每临时舒翅
悲鸣，全似哀泣。家人伺之，未尝有阙，时以为至孝之
感。服阕，袭爵，武平中，待诏文林馆。放性好文咏，颇善
丹青，因此在宫中披览书史及近世诗赋，监画工作”
《屏风》等杂物，见知，遂被眷待。累迁太子中庶子、散骑
常侍。